Foto: Tribuna.uz FIFA OFK bilan kelishgan holda JCh-2022 saralashidan o‘rin olgan o‘yinlarni qoldirishga qaror qildi. Bu haqda tashkilot rasmiy saytida e’lon qilindi. «FIFA OFK bilan kelishgan holda JCh-2022 saralashidan o‘rin olgan o‘yinlarni qoldirishga qaror qildi. 23-31 mart, 1-9 iyun kunlari o‘tishi kerak bo‘lgan o‘yinlar keyinroq o‘tkaziladigan bo‘ldi. Lekin jamoalar o‘zaro kelishgan holda o‘yin ishtirokchilari xavfsizligi ta’minlanishi sharti bilan uchrashuvlarni o‘z vaqtida o‘tkazishi mumkin. Faqat bunday holatda OFK hamda FIFAning roziligi olinishi kerak»,— deyiladi bayonotda. FIFA koronavirus tarqalish xavfi sabab shunday qarorga kelgan. Yuqorida ko‘rsatilgan muddatda O‘zbekiston uchta o‘yin o‘tkazishi kerak edi va endilikda Yaman (31 mart), Singapur (4 iyun) va Saudiyaga qarshi (9 iyun) o‘yinlari noma’lum muddatga qoldirilgan bo‘lishi mumkin.